CELEX: 62022TN0162
Language: lt
Date: 2022-03-24 00:00:00
Title: Byla T-162/22: 2022 m. kovo 24 d. pareikštas ieškinys byloje OQ / Komisija

2022 5 16   
            
            
               LT
            
            
               Europos Sąjungos oficialusis leidinys
            
            
               C 198/63
            
         
      2022 m. kovo 24 d. pareikštas ieškinys byloje OQ / Komisija
      
      (Byla T-162/22)
      (2022/C 198/91)
      Proceso kalba: prancūzų
      
         Šalys
      
      
         Ieškovas: OQ, atstovaujamas avocats N. Maes ir J.-N. Louis
      
         Atsakovė: Europos Komisija
      
         Reikalavimai
      
      Ieškovas Bendrojo Teismo prašo:
      
                  —
               
               
                  patenkinti šį ieškinį,
               
            
                  —
               
               
                  pripažinti jį priimtinu ir pagrįstu,
               
            
                  —
               
               
                  panaikinti 2021 m. gegužės 19 d. Europos Komisijos paskyrimų tarnybos sprendimą, kuriuo ieškovui skiriama drausminė nuobauda – nušalinimas nuo pareigų, nesumažinant jo teisių į pensiją,
               
            
                  —
               
               
                  panaikinti 2021 m. gruodžio 15 d. Europos Komisijos paskyrimų tarnybos sprendimą, kuriuo atmetamas skundas [konfidencialu] (1) pagal Europos Sąjungos pareigūnų tarnybos nuostatų 90 straipsnio 2 dalį,
               
            
                  —
               
               
                  priteisti iš atsakovės bylinėjimosi išlaidas, kurias patyrė ieškovas vykstant šiam procesui.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi dviem pagrindais.
      
                  1.
               
               
                  Pirmasis ieškinio pagrindas grindžiamas tuo, kad pažeistas Pareigūnų tarnybos nuostatų IX priedo 10 straipsnis, nes ieškovui skirta drausminė nuobauda nėra proporcinga padaryto pažeidimo sunkumui, atsižvelgiant į Pareigūnų tarnybos nuostatų IX priedo 10 straipsnyje numatytus vertinimo kriterijus, be to, nebuvo atsižvelgta į lengvinančias aplinkybes.
               
            
                  2.
               
               
                  Antrasis ieškinio pagrindas grindžiamas tuo, kad pažeista pareiga motyvuoti. Ieškovas tvirtina, kad Komisija nesivadovavo drausmės komisijos nuomone, kuri rekomendavo nuobaudą – pareigų lygio pažeminimą pagal Pareigūnų tarnybos nuostatų IX priedo 9 straipsnio 1 dalies f punkto, tačiau tokio skirtingo sprendimo pakankamai nemotyvavo.
               
            
         (1)  Konfidencialūs duomenys neskelbiami.